
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 200 (1) 

Συμπλήρωση - Τροποποίηση διατάξεων του Π.Δ. 402/88 «Οργανι¬ 
σμός Υπουργείου Γεωργίας» (Α 187). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 24 του Ν. 1558/1985 
«Κυβέρνηση και Κυβερνητικά όργανα» (Α 137) και της παρ. 10 του 
άρθρου 9 του Ν 1586/1986 «Βαθμολογική διάρθρωση των θέσεων 
του Δημοσίου, Ν.Π. Δ.Δ. και Ο.Τ.Α. και άλλες διατάξεις» (Α 37). 

2. Την Υ 1660/1007556/116/006/23.1.1992 κοινή από¬ 
φαση του Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στον Υφυπουργό Οικονομι¬ 
κών (Β 31). 

3. Την γνωμοδότηση 199/92 του Συμβουλίου της Επικράτειας, 
με πρόταση των Υπουργών Προεδρίας της Κυβέρνησης, Γεωργίας 
και του Υφυπουργού Οικονομικών, αποφασίζουμε: 

Άρθρο 1 

Σύσταση Υπηρεσιών 

Στην κεντρική Υπηρεσία του Υπουργείου Γεωργίας συνιστώνται 


οι πιο κάτω Υπηρεσίες: 

α) Δ/νση Γεωλογίας - Υδρολογίας. 

β) Α' Τμήμα Κατασκευών Εγγειοβελτιωτικών Έργων. 

γ) Β' Τμήμα Κατασκευών Εγγειοβελτιωτικών Έργων. 

, δ) Τμήμα Μεταφραστικό. 

ε) Γραφείο Τύπου κασι Δημοσίων Σχέσεων. 

2 Άρθρο 2 

Διάρθρωση - Αρμοδιότητες 
Δ/νσης Γεωλογίας - Υδρολογίας 

1. Η Δ/νση Γεωλογίας - Υδρολογίας υπάγεται στη Γ ενική Δ/νση 
^ Εγγειοβελτιωτικών Έργων και Γεωγικών' Διαρθρώσεων και συ¬ 
γκροτείται από τα εξής Τμήματα, Εργαστήριο και Γραφείο: 

α) Υδρολογίας. 

β) Υδρογεωλογίας, Γεωτρήσεων και Μαθηματικών Ομοιωμά¬ 
των. 

γ) Τεχνικής Γεωλογίας και Γεωφυσικής, 
δ) Εργαστήριο Εδαφοϋδρολογίας και Γεωλογίας, 
ε) Γραφείο Γραμματείας. 

2. Οι αρμοδιότητες της Δ/νσης Γεωλογίας - Υδρολογίας ανάγο¬ 
νται στα πιο κάτω θέματα που κατανέμονται μεταξύ των Τμημά¬ 
των, του Εργαστηρίου και του Γραφείου αυτής, ως ακολούθως: 

α) Τμήμα Υδρολογίας. 

αα) Ο σχεδιααμός και προγραμματισμός, σε ετήσια και πολυετή 
βάση, των υδρολογικών εργασιών αρμοδιότητας εγγείων βελτιώ¬ 
σεων και ο καθορισμός των υδρολογικών λεκανών που ενδιαφέρουν 
για την ανάπτυξη των αρδεύσεων. 

ββ) Η ίδρυση ή η κατάργηση Υδρολογικών σταθμών αρμοδιότη¬ 
τας εγγείων βελτιώσεων, η μέριμνα για την προμήθεια και κατα¬ 
νομή του απαραίτητου εξοπλισμού σε όργανα, συσκευές ανταλλα¬ 
κτικά και υλικά λειτουργίας των υδρολογικών σταθμών και η σύ¬ 
νταξη προδιαγραφών και λοιπών οδηγιών για την προμήθεια υδρο¬ 
λογικών οργάνων και συσκευών. 

γγ) Η παροχή οδηγιών στις περιφερειακές υπηρεσίες εγγείων 
βελτιώσεων για την εγκατάσταση, λειτουργία και συντήρηση των 
υδρολογικών σταθμών επιφανειακής και υπόγειας υδρολογίας, τις 
μετρήσεις παροχής πηγών, υδατορευμάτων και γεωτρήσεων για τη 
λήψη, καταγραφή και επεξεργασία των υδρολογικών παρατηρήσεων 
και μετρήσεων. 

δδ) Η συγκέντρωση, ο έλεγχος, η μέριμνα για τη μηχανογράφηση 
και τη δημοσίευση των υδρολογικών παρατηρήσεων και μετρήσεων. 

εε) Η εκπόνηση αυτοτελών υδρολογικών μελετών, καθώς και η 
ανάθεση αυτοτελών υδρολογικών μελετών σε αναδόχους, η κατάρ¬ 
τιση των σχετικών συμβάσεων, ο έλεγχος και οι διαδικασίες έγκρι¬ 
σης αυτών. 

στστ) Η κατάρτιση υφισταμένων και μελλοντικών υδατικών ισο¬ 
ζυγίων μεγάλων λεκανών υδρολογικού ενδιαφέροντος, καθώς και ο 
έλεγχος του υδρολογικού μέρους των εκπονούμενων εγγειοβελτιω¬ 
τικών έργων. 

ζζ) Ο υπολογισμός των διαθεσίμων για άρδευση υδατικών πόρων 
κατά υδατικά διαμερίσματα της χώρας, καθώς και κατά περιοχή γε¬ 
ωργικού ενδιαφέροντος. 

ηη) Η παροχή οδηγιών στις περιφερειακές υπηρεσίες εγγείων 
βελτιώσεων για: 

(1) Την κατάρτιση των υφισταμένων και μελλοντικών υδατι¬ 
κών ισοζυγίων των λεκανών υδρολογικού ενδιαφέροντος που αφο¬ 
ρούν τη γεωργία, και 

(2) Την ανάληψη και εκτέλεση εργασιών προγραμμάτων δια¬ 
σύνδεσης των επιφανειακών και υπογείων υδάτων. 

θθ) Η μέριμνα για θέματα διακριτικών υδατικών ρυθμίσεων, σε 
συνεργασία με αρμόδιες υπηρεσίες και φορείς. 

β) Τμήμα Υδρογεωλογίας, Γεωτρήσεων και Μαθηματικών 
Ομοιωμάτων: 

αα) Ο σχεδιασμός ετήσιων και πολυετών προγραμμάτων εκπόνη¬ 
σης υδρογεωλογικών μελετών, καθώς και η κατάρτιση και εφαρ¬ 
μογή μαθηματικών Ομοιωμάτων υπογείων υδροφορέων, σε συνερ¬ 
γασία με τηυ Διέυθυνση Πληροφορικής. 

ββ) Η εκπόνηση υδρογεωλογικών μελετών και η εκτέλεση των 
συναφών μ’ αυτές ερευνητικών εργασιών, καθώς και η σύνταξη εκ¬ 
θέσεων επί των αποτελεσμάτων εφαρμογής των μαθηματικών ομοι¬ 
ωμάτων των υπογείων υδροφορέων κάθε μελετώμενης υδρογεωλο- 
γικής λεκάνης. 

γγ) Η ανάθεση εκπόνησης υδρογεωλογικών μελετών και μελε¬ 
τών κατάρτισης μαθηματικών ομοιωμάτων υδρολογικών λεκανών 
τηί χώρας και η εκτέλεση των συναφών μ’ αυτές ερευνητικών εργα¬ 
σιών σε αναδόχους, η κατάρτιση των σχετικών συμβάσεων, ο έλεγ¬ 
χος και οι διαδικασίες έγκρισης αυτών. 

δδ) Η κατάρτιση ισοζυγίων υπογείων υδάτων μεγάλων υδρογεω¬ 
λογικών λεκανών και η παρακουλούθηση της συμπεριφοράς των 
αντίστοιχων υδροφορέων κατά την εκμετάλλευσή τους για την προ¬ 
στασία του υπόγειου υδατικού δυναμικού. 

εε) Η μέριμνα για τη συγκέντρωση, επεξεργασία, αξιολόγηση και 
αρχειοθέτηση των υδρογεωλογικών, υδρολογικών, γεωλογικών και 
λοιπών στοιχείων κατά διαμέρισμα της χώρας, για τις ανάγκες εκ¬ 
πόνησης υδρογεωλογικών μελετών, την εφαρμογή των καταρτιζο- 
μένων προγραμμάτων μαθηματικών ομοιωμάτων, καθώς και η κω¬ 
δικοποίηση των στοιχείων. 

στστ) Οι ενέργειες για την εκτέλεση από την υπηρεσία ή αναδό¬ 
χους αρδευτικών γεωτρήσεων, καθώς και η έκδοση προτύπων τε¬ 
χνικών προδιαγραφών, γενικών κανονισμών και οδηγιών ορθής 
εκτέλεσης αυτών. 

ζζ) Η συνεργασία με ημεδαπούς και αλλοδαπούς επιστημονικούς 
οργανισμούς στον τομέα της κατάρτισης μαθηματικών ομοιωμά¬ 
των. 

γ. Τμήμα Τεχνικής Γεωλογίας και Γεωφυσικής, 
αα) Η εκπόνηση των γεωλογικών, γεωτεχνικών και λοιπών με¬ 
λετών που απαιτούνται στα πλαίσια μελετωμένων ή εκτελουμένων 
έργων. 

ββ) Η ανάθεση εκπόνησης μελετών της υποπερ. (αα) και εκτέλε¬ 
σης των συναφών μ’ αυτές εργασιών σε αναδόχους, η κατάρτιση των 
σχετικών συμβάσεων, ο έλεγχος και οι διαδικασίες έγκρισης αυτών. 

γγ) Η παροχή κατευθύνσεων και οδηγιών στις περιφερειακές 
υπηρεσίες εγγείων βελτιώσεων για τα θέματα που αφορού γεωλογι¬ 
κές και γεωτεχνικές μελέτες και εργασίες. 

δδ) Η παρακουλούθηση, σε συνεργασία με τη Διεύθυνση Τεχνικών 
Μελετών και Κατασκευών, της συμπεριφοράς των φραγμάτων και 
λιμνοδεξαμενών κατά τη διάρκεια της κατασκευής και λειτουργίας 
τους. 

εε) Η ανάθεση μελετών σεισμικής επικινδυνότητας σε περιοχές 
που πρόκειται να εκτελεσθούν μεγάλα τεχνικά έργα, ο έλεγχος και η 
έγκριση αυτών. 

στστ) Η μελέτη φαινομένων κατολισθήσεων αγροτικών γαιών και 
οικισμών και η λήψη μέτρων προστασίας. 

ζζ) Η εκτέλεση, επεξεργασία και ερμηνεία γεοφυσικών διασκοπή- 
σεων στα πλαίσια αναγνωριστικών εκθέσεων και υδρογεωλογικών 
μελοετών. 

ηη) Η εκτέλεση γεωφυσικών διασκοπήσεων μέσα σε γεωτρή¬ 
σεις. 

θθ) Η εκτέλεση ή η ανάθεση γεωφυσικών μελετών στα πλαίσια 


μελετών φραγμάτων και άλλων μεγάλων τεχνικών έργων, καθώς 
και υδρογεωλογικών μελετών. 

ιι) Ο προσδιορισμός επιφανειών ολίσθησης, στα πλαίσια μελετών 
για την προστασία αγροτικών γαιών και οικισμών από κατολισθή¬ 
σεις. 

ιαια) Η συγκέντρωση στοιχείων και η τήρηση σχετικού αρχείου 
γεωφυσικών καταγραφών, που είναι απαραίτητα για την ερμηνεία 
των γεοφυσικών μετρήσεων. 

δ. Εργαστήριο Εδαφοϋδρολογίας και Γεωλογίας, που είναι επιπέ¬ 
δου Τμήματος. 

αα) Η εκτέλεση αναλύσεων επιφανειακών και υπογείων νερών 
που χρησιμοποιούνται στη γεωργία, αναλύσεων νερών από επιφα¬ 
νειακούς ή υπόγειους αποδέκτες λυμάτων ή αποβλήτων εντός ή 
εκτός περιμέτρων εγγειοβελτικών έργων, καθώς και αναλύσεων 
εδαφών για τις ανάγκες των εγγειοβελτιωτικών μελετών. 

ββ) Η διενέργεια αναλύσεων αργίλων, πολτών και γενικά υλικών 
διάτρησης. 

γγ. Η τήρηση αρχείου αναλύσεων νερών κατά υδρολογικές λεκά¬ 
νες και νομαρχιακά διαμερίσματα. 

δδ) Ο προσδιορισμός πετρωμάτων και δειγμάτων γεωτρήσεων 
για τις ανάγκες μελετών. 

εε) Η τήρηση μουσείου πετρωμάτων και απολιθωμάτων. 

στστ) Η συντήρηση και επισκευή των υδρολογικών συσκευών και 
λοιπών οργάνων, καθδώς και των συσκευών γεωφυσικών διαακο- 
πήσεων. 

ζζ. Η σύνταξη υδροχημικών χαρτών περιοχών γεωργικού ενδια¬ 
φέροντος. 

ε) Γραφείο Γραμματείας. 

Η εξυπηρέτηση της Διεύθυνσης στα γενικού χαρακτήρα διοικη¬ 
τικά θέματα (αλληλογραφία, δακτυλογράφηση, διεκπεραίωση 
κ.λπ.). 

Άρθρο 3 

Αρμοδιότητες Α' και Β' Τμημάτων 
Κατασκευών Εγγειοβελτιωτικών Έργων 

Τα Τμήματα Α' και Β' Κατασκευών Εγγειοβελτιωτικών Έργων 
υπάγονται στη Δ/νση Τεχνικών Μελετών και Κατασκευών και 
έχουν τις εξής αρμοδιότητες: 

α) Το Α Τμήμα Κατασκευών Εγγειοβελτιωτικών Έργων, ασκεί 
τις αρμοδιότητες που αναφέρονται στην περίπτωση β’ της παρ. 2 του 
άρθρου 21 του Π.Δ. 402/1988 «Οργανισμός Υπουργείου Γεωρ¬ 
γίας» (Α 187) για κατασκευές εγγειοβελτιωτικών έργων στην κατά 
τόπο αρμοδιότητα των I, II, III και VI Περιφερειακών Δ/νσεων Εγ¬ 
γειοβελτιωτικών Έργων, όπως ορίζεται από την παρ. 1 του άρθρου 
137 του Π.Δ. 433/1977 «Περί Οργανισμού του Υπουργείου Γεωρ¬ 
γίας» (Α 133). 

β. Το Β’ Τμήμα Κατασκευών Εγγειοβελτιωτικών Έργων, ασκεί 
τις αρμοδιότητες που αναφέρονται στην περίπτωση β' της παρ. 2 του 
άρθρου 21 του Π.Δ. 402/1988 για κατασκευές εγγειοβελτιωτικών 
έργων στην κατά τόπο αρμοδιότητα των IV,V και VII Περιφερεια¬ 
κών Δ/νσεων Εγγειοβελτιωτικών Έργων, όπως ορίζεται από την 
παρ. 1 του άρθρου 137 του Π.Δ. 433/1977. 

Άρθρο 4 

Αρμοδιότητες Τμήματος 
Μεταφραστικού 

Η αρμοδιότητα του Τμήματος Μεταφραστικού, που υπάγεται στη 
Δ/νση Διοικητικού, ανάγεται στη μετάφραση, μεταγλώττιση ή από¬ 
δοση στην Ελληνική γλώσσα παντός ξενόγλωσσου κειμένου (εγ- 
γραλφων, βιβλίων κ.λπ.) που είναι αναγκαία στη Διοίκηση και στις 
άλλες υπηρεσίες του Υπουργείου Γεωργίας, καθώς και η αντίστροφη 
μετάφραση, μεταγλώττιση ή απόδοση σε ξένες γλώσσες εγγράφων ή 
κειμένων του Υπουργείου Γεωργίας, όταν τούτο είναι απαραί¬ 
τητο. 

Άρθρο 5 

Αρμοδιότητες Γραφείου 
'' - Τύπου και Δημοσίων Σχέσεων 

Το Γραφείο Τύπου και Δημοσίων Σχέσεων υπάγεται στον 
Υπουργό Γεωργίας και είναι και αρμόδιο για τα θέματα που ορίζο- 

νται στην παρ. 1 του άρθρου 67 του Ν. 1943/1991 «Εκσυγχρονι¬ 
σμός της Οργάνωσης και Λειτουργίας της Δημόσιας Διοίκησης, 
Αναβάθμιση του Προσωπικού της και άλλες συναφείς διατάξεις» (Α' 
50). 

Άρθρο 6 

Προϊστάμενοι Υπηρεσιών 

1. Της Δ/νσης Γεωλογίας - Υδρολογίας και των Τμημάτων της 
προΐστανται υπάλληλοι του κλάδου ΠΕ7 Γεωλόγων. 

2. Του Εργαστηρίου Εδαφοϋδρολογίας και Γεωλογίας της Δ/ 
νσης Γεωλογίας - Υδρολογίας προϊσταται υπάλληλος του κλάδου 
ΠΕ6 Χημικών. 

3. Του Γραφείου Γραμματείας προΐσταται υπάλληλος του κλάδου 
ΤΕ6 Διοικητικού - Λογιστικού ή ΔΕ4 Διοικητικού - Λογιστικού. 

4. Των Τμημάτων Α' και Β’ Κατασκευών Εγγειοβελτιωτικών 
Έργων προΐστανται υπάλληλοι του κλάδου ΠΕ11 Μηχανικών ειδι¬ 
κότητας Πολιτικών Μηχανικών ή ΤΕ7 Τεχνολογικών Εφαρμογών 
αντίστοιχης ειδικότητας. 

5. Του Τμήματος Μεταφραστικού προΐσταται υπάλληλος του 
κλάδου ΠΕ14 Μεταφραστών - Διερμηνέων ή ΔΕ13 Μεταφραστών - 
Διερμηνέων. 

. 6. Του Γραφείου Τύπου και Δημοσίων Σχέσεων προΐσταται υπάλ¬ 
ληλος του κλάδου ΠΕ9 Διοικητικού ή ΤΕ6 Διοικητικού - Λογιστικού 
ή ΔΕ4 Διοικητικού - Λογιστικού. 

Άρθρο 7 

Συμπλήρωση των διατάξεων του Π.Δ. 484/1991 

Στο άρθρο 5 του Π.Δ. 484/1991 «Σύσταση στο Υπουργείο Γε¬ 
ωργίας Γενικήε Γραμματείας Αγροτικής Πολιτικής, ΕΟΚ και Διε¬ 
θνών Σχέσεων, τροποποίηση διατάξεων του Δ.Δ. 402/1988 «Ορ¬ 
γανισμός Υπουργείου Γεωργίας» «(Λ 187)» (Λ 177) προστίθενται 
περιπτώσεις γ' και δ' ως εξής: 

«γ) Το προσωπικό των Διευθύνσεων που υπάγονται στη Γενική 
Γραμματεία Αγροτικής Πολιτικής, ΕΟΚ και Διεθνών Σχέσεων, εξα¬ 
κολουθεί να υπάγεται στα υπηρεσιακά και πειθαρχικά Συμβούλια 
του Υπουργείου Γεωργίας. 

δ) Οι υπηρεσίες της Γενικής Γραμματείας Αγροτικής Πολιτικής, 
ΕΟΚ και Διεθνών Σχέσεων του άρθρου 3 υποστηρίζονται στην εκ¬ 
πλήρωση του έργου τους από τις υφιστάμενες υπηρεσίες διοικητικής 
και οικονομικής υποστήριξης του Υπουργείου Γεωργίας». 

Άρθρο 8 

Καταργούμενες διατάξεις 

Από την έναρξη ισχύος του παρόντος διατάγματος καταργού- 
νται: 

α) Η περίπτωση α’ της παρ. 1 του άρθρου 1 του Π.Δ. 422/1991 
«Τροποποίηση διατάξεων του Π.Δ. 402/1988 «Οργανισμός 
Υπουργείου Γεωργίας» «(Α 187)» (Α 154). 

β) Η περίπτωση ιθ’ της παρ.2 του άρθρου 1 του Π.Δ. 422/1991. 

γ) Το Τμήμα Κατασκευών Εγγειοβελτιωτικών Έργων της περ. 
β', παρ. 1 του άρθρου 21 του Π.Δ. 402/1988 (Α 187). 

δ) Κάθε γενική ή ειδική διάταξη που είναι αντίθετη με τις διατά¬ 
ξεις του παρόντος ή ρυθμίζει διαφορετικά τα θέματα που διέπσνται 
από αυτό. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 27 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ Κ. ΓΙΑΤΡΑΚΟΣ 

ΓΕΩΡΓΙΑΣ 

ΣΩΤ. ΧΑΤΖΗΓΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 201 (2) 

Οργάνωση των Υπηρεσιών του Οργανισμού Κεντρικής Αγοράς Πα- 
τρών (Ο.Κ.Α.Π.)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 5 του Ν. 3475/1955 «περί τυποποιήσεως 
νωπών αγγροτικών προϊόντων και ιδρύσεως κεντρικών και τοπικών 
αγορών αυτών» (Α’ 353). 

β) Του άρθρου 17 παρ. 1 του Ν. 1320/1983 «Πρόσληψη στο 
Δημόσιο Τομέα και άλλες διατάξεις» (Α’ 6). 

γ) Του άρθρου 24 παρ. 5 του Ν. 1558/1985 «Κυβέρνηση και 
Κυβερνητικά όργανα» (Α' 137). 

δ) Του άρθρου 9 παρ. 10 του Ν. 1586/1986 «Βαθμολογική 
διάρθωση των θέσεων του Δημοσίου, νομικών προσώπων δημοσίου 
δικαίου και των οργανισμών τοπικής αυτοδιοίκησης και άλλες δια¬ 
τάξεις» (Α' 37). 

2. Την Υ1660/1007556/116/0006/23.1.1992 κοινή από¬ 
φαση του Πρωθυπουργού και του Υπουργού Οικονομικών «Ανάθεση 
αρμοδιοτήτων του Υπουργού Οικονομικών στον Υφυπουργό Οικονο¬ 
μικών» (Β' 31). 

3. Την 145/1992 γνωμοδότηση του Συμβουλίου της Επικρά¬ 

τειας, με πρόταση των Υπουργών Προεδρίας της Κυβέρνησης, Γε¬ 
ωργίας, Εμπορίου και του Υφυπουργού Οικονομικών, αποφασί¬ 
ζουμε: ■ 

Άρθρο 1 

Διάρθωση 

Ο Οργανισμός Κεντρικής Αγοράς Πατρών (Ο.Κ.Α.Π.)» αποτελεί 
Διεύθυνση και διορθώνεται ως εξής: 
α) Τμήμα Οργάνωσης Αγοράς 
β) Τμήμα Διοικητικό 
γ) Τμήμα Οικονομικό 
δ) Γραφείο Τεχνικό 
ε) Γραφείο Νομικού Συμβούλου 

Άρθρο 2 

Αρμοδιότητες Διεύθυνσης , 

Οι αρμοδιότητες της Διεύθυνσης ανάγονται στα πιο κάτω θέματα 
τα οποία κατανέμονται μεταξύ των Τμημάτων καί Γ ραφείων αυτής 
ως εξής: 

1. Τμήμα Οργάνωσης Αγοράς: _ . 

α) Καθορισμός των χώρων πωλήσεων, φορτοεκφορτώσεων και 
γενικότερα διακίνησης οχημάτων στην Αγορά. 

β) Η διάθεση καταστημάτων και λοιπών χώρων της Αγοράς, 
γ) Η φροντίδα για την κατάρτιση και εφαρμογή του κανονισμού 
λειτουργίας της Αγοράς. 

δ) Η παρακολούθηση της τυποποίησης και ποιοτικής κατάταξης 
των προϊόντων που προσφέρσνται για πώληση και των συναλλαγών 
καθώς και η τακτοποίηση των διαφορών που προκύπτουν μεταξύ 
των συναλλασσομένων εντός του χώρου του Ο.Κ.Α.Π. κάι ειδικώ- 
τερα σε θέματα ποιοτικής κατάστασης των Προϊόντων που πωλού- 
νται. 

ε) Η παρακολούθηση των τιμών των Προϊόντων που διομορφώνο- 
νται κάθε μέρα και γενικά των πωλήσεων και η εισήγηση των μέ¬ 
τρων που πρέπει να λαμβάνονται για τη βελτίωση των συνθηκών 
διεξαγωγής των πωλήσεων και των λοιπών παρόμοιων δραστηριο¬ 
τήτων. 

στ) Η τήρηση των μητρώων των εμπόρων του Ο.Κ.Α.Π. και γε¬ 
νικά όλων των συναλλασσομένων ατόμων και μέσων μεταφοράς. 

ζ) Η τήρηση των απαραίτητων βιβλίων στατιστικής και παρακο¬ 
λούθησης των ειδών που εισάγονται και εξάγονται ποσοτικά και η 
συγκέντρωση όλων των απαραίτητων στοιχείων για την έρευνα και 
μελέτη θεμάτων διακίνησης, συσκευασίας, συντήρησης, τυποποίη¬ 
σης, ποικιλιών κ.λπ. των οπωροκηπευτικών προϊόντων. 

η) Η φροντίδα για τη σύνταξη του ημερήσιου δελτίου τιμών και 
τήν ανακοίνωσή τους στις αρμόδιες υπηρεσίες, τον τύπο και κάθε εν¬ 
διαφερόμενο, καθώς και για την επεξεργασία των στοιχείων για έκ- 

δόση μηνιαίων ή εξαμηνιαίων τευχών ανακοινώσεων σχετικών με 
τα οπωροκηπευτικά προϊόντα κατά τα ευρωπαϊκά και διεθνή πρό¬ 
τυπα. 

2. Τμήμα Διοικητικό: 

α) Ο χειρισμός όλων των θεμάτων υπηρεσιακής κατάστασης του 
προσωπικού. 

β) Η μέριμνα γενικά για την καθαριότητα όλων των χώρων της 
Αγοράς. 

γ) Η μέριμνα για τον έγκαιρο ορισμό των μελών το Διοικητικού 
Συμβουλίου του Ο.Κ.Α.Π. και τη νόμιμη συγκρότησή του. 

δ) Η τήρηση των βιβλίών πρακτικών των συνεδριάσεων του Διοι¬ 
κητικού Συμβουλίου. 

ε) Η μέριμνα για την κοινοποίηση των προσκλήσεων και της σχε¬ 
τικής ημερήσιας διάταξης στα μέλη του Δ.Σ. 

στ) Η μέριμνα για την έγκαιρη κοινοποίηση των αποφάσεων του 
Δ.Σ. στις αρμόδιες υπηρεσίες ή τα άλλα όργανα του Ο.Κ.Α.Π., την 
υπογραφή της τρέχουσας αλληλογραφίας και γενικά την εξυπηρέ¬ 
τηση της γραμματείας του Συμβουλίου του Ο.Κ.Α.Π. 

ζ) Η άσκηση ελέγχου σε όλους όσους εισέρχονται και κινούνται 
μέσα στο χώρο του Ο.Κ.Α.Π. τόσο κατά τις ώρες λειουργίας του, 
όσο και κατά τις νυκτερινές ώρες. 

η) Η απαγόρευση εισόδου σε κάθε άτομο που δεν έχει δικαίωμα να 
εισέρχεται στο χώρο του Ο.Κ.Α.Π., σύμφωνα με τον κανονισμό αυ¬ 
τού. 

θ) Η τήρηση πρωτοκόλλου (κοινού, εμπιστευτικού) και η διακί- 
νηση της εισερχόμενης και εξερχόμενης αλληλογραφίας. 

0 Η μέριμνα για τη λειτουργία και το χειρισμό του τηλετύπου 
(ΤΕΛΕΞ) του Ο.Κ.Α.Π. 

ια) Η τήρηση των σχετικών βιβλίων του αρχείου, 
ιβ) Η δακτυλογράφηση κάθε εγγράφου ή κειμένου της υπηρεσίας, 
ιγ) Η βεβαίωση από τον Προϊστάμενο ή το νόμιμο αναπληρωτή 
του της ακρίβειας αντιγράφων, φωτογραφιών ή φωτοτυπικών εγ¬ 
γράφων και δικαιολογητικών ύστερα από αντιπαραβολή με το επι¬ 
δεικνυόμενο σχετικό πρωτότυπο ή ακριβές αντίγραφο. 

ιδ) Η μέριμνα για τη βελτίωση του γνήσιου της υπογραφής του 
προσωπικού και των πολιτών. 

ιε) Η μέριμνα για τη σύσταση στις υπηρεσίες πάγιας προκαταβο¬ 
λήν χαρτοσήμου και λοιπών ενσήμων, καθώς και εντύπων υπευθύ¬ 
νων δηλώσεων για την εξυπηρέτηση των πολιτών. 

3. Τμήμα Οικονομικό: 

α) Η μέριμνα για την τήρηση των βιβλίων και γενικά όλων των 
λογαριασμών και συναλλαγών του Ο.Κ.Α.Π., καθώς επίσης και αυ¬ 
τών που αναφέρονται στην αύξηση ή τη μείωση της κινητής και ακί¬ 
νητης περιουσίας του καθώς και την έγκαιρη καταχώρηση των σχε¬ 
τικών εγγράφων. 

β) Η παρακολούθηση της χρηματικής κίνησης και η διαπίστωση 
του σύμφωνου αυτής. 

γ) Η σύνταξη του Προϋπολογισμού και οι μεταβολές του. 
δ) Η σύνταξη των μηνιαίων ισοζυγίων του Ο.Κ.Α.Π., η παρακο¬ 
λούθηση της εκτέλεσης του προϋπολογισμού, ο έλεγχος και η εκκα¬ 
θάριση των δικαιολογητικών όλων των δαπανών, η έκδοση των 
ενταλμάτων πληρωμής και η παρακολούθηση της έγκαιρης τακτο¬ 
ποίησης των ενταλμάτων προπληρωμής. 

ε) Η συγκέντρωση, ταξινόμηση και φύλαξη όλων των δικαιολογη- 
τικών διαχείρισης του Ο.Κ.Α.Π. 

στ) Η μέριμνα για την κατάρτιση του απολογισμού εσόδων και 
εξόδων του Ο.Κ.Α.Π., του Ισολογισμού και των σχετικών εκθέσεων. 

ζ) Η μέριμνα για τη σύνταξη των μισθωτηρίων συμβολαίων των 
καταστημάτων και λοιπών χώρων του Ο.Κ.Α.Π. αφού αυτά επεξερ- 
γασθούν και θεωρηθούν από το Γραφείο του Νομικού Συμβούλου. 

η) Η μέριμνα για την τήρηση των φακέλλων των ενοικιαστών και 
η παρακολούθηση της εφαρμογής των όρων των μισθωτηρίων συμ¬ 
βολαίων. Σε περίπτωση που οι ενοικιαστές δεν συμμορφώνονται με 
τους όρους που αναφέρονται στα μισθωτήρια συμβόλαια, κάνει τις 
απαραίτητες ενέργειες για την έξωσή τους από το μίσθιο. 

θ) Η παρακολούθηση της πορείας των εισπράξεων και η απόδοση 
όλων των εσόδων του Ο.Κ.Α.Π., καθώς και η έγκαιρη ενημέρωση 
του Γραφείου Νομικού Συμβούλου για τυχόν καθυστερήσεις που 
μπορεί να παρουσιασθούν για να προχωρήσει στις περαιτέρω νόμιμες 
ενέργειες. 


ι) Η παρακολούθηση και ο έλεγχος των ζυγοεισπρακτόρων για τις 
εισπράξεις που ενεργούν για δικαιώματα ή τέλη του Ο.Κ.Α.Π. και 
την έγκαιρη απόδοση αυτών, η λήψη των μέτρων που είναι απαραί¬ 
τητα οιν τυχόν διαπιστωθούν ελλείματα και η έκδοση γραμματίων εί¬ 
σπραξης του Ο.Κ.Α.Π. 

ια) Η μέριμνα για την προμήθεια των κάθε φύσης υλικών και ει¬ 
δών που είναι αναγκαία για τον Ο.Κ.Α.Π., ύστερα από αίτηση των 
ενδιαφερομένων τμημάτων και γραφείων. 

ιβ) Ο έλεγχος και η παρακολούθηση του υλικού των αποθηκών ή 
άλλων τμημάτων ή χώρων και η διατήρησή τους σε καλή κατά¬ 
σταση από τον υπάλληλο που είναι υπόλογος της διαχείρισης αυτού. 

ιγ) Η ενέργεια τηε ετήσιας απογραφής της κινητής και ακίνητης 
περιουσίας του Ο.Κ.Α.Π. και η εισήγηση και λήψη των νόμιμων μέ¬ 
τρων αν τυχόν διαπιστωθούν ελλείματα. 

4. Γραφείο Τεχνικό: 

α) Η ευθύνη για την καλή συντήρηση των κτιριακών εγκαταστά¬ 
σεων του Ο.Κ.Α.Π. και η μελέτη και η αποκατάσταση οποιασδήποτε 
βλάβης τους. 

β) Η ευθύνη της καλής λειτουργίας και συντήρησης των ηλεκτρο¬ 
λογιών εγκαταστάσεων του Ο.Κ.Α.Π. και η αποκατάσταση 
οποιασδήποτε βλάβης τους. 

γ) Η ευθύνη για την καλή λειτουργία και συντήρηση όλων των 
μηχανολογικών εγκαταστάσεων του Ο.Κ.Α.Π. και των διάφορων 
μηχανικών μέσων του και η αποκατάσταση οποιασδήποτε βλάβης 
τους. 

δ) Η ευθύνη για την καλή λειτουργία και συντήρηση των υδραυλι¬ 
κών εγκαταστάσεων του Ο.Κ.Α.Π. και η αποκατάσταση οποιοσδή¬ 
ποτε βλάβης τους. 

ε) Η έγκαιρη εισήγηση στην αρμόδια υπηρεσία του Ο.Κ.Α.Π. για 
την προμήθεια του απαραίτητου τεχνικού, μηχανολογικού κ.λπ. υλι¬ 
κού. 

5. Γραφείο Νομικού Συμβούλου: 

α) Η γνωμοδότηση σε κάθε νομικό ζήτημα που ενδιαφέρει τον 
Ο.Κ.Α.Π. 

β) η μελέτη των σχεδίων και η μονογραφή των πρωτοτύπων των 
συμβάσεων και δικαιοπραξιών του Ο.Κ.Α.Π. με τρίτους. 

γ) Η διαχείριση των δικαστικών υποθέσεων του Ο.Κ.Α.Π. με την 
ιδιότητα του δικαστικού πληρεξουσίου αυτού και η διενέργεια όλων 
των πράξεων που ορίζονται από το άρθρο 97 του Κώδικα Πολιτικής 
Δικονομίας χωρίς να χρειάζεται γι’ αυτό κάθε φορά ειδική έγκριση 
της Διοίκησης του Ο.Κ.Α.Π. 

δ) Η παραλαβή κάθε είδους δικογράφων που επιδίδονται στον 
Ο.Κ.Α.Π. 

ε) Η εκτέλεση κάθε άλλης συναφούς εργασίας που του ανατίθεται 
από τον Πρόεδρο του Ο.Κ.Α.Π. 

Άρθρο 3 
Προϊστάμενοι 

1. Της Δ/νσης του Οργανισμού Κεντρικής Αγοράς Πατρών προΐ- 
σταται υπάλληλος του Κλάδου ΠΕ Γεωπονικού ή ΠΕ Διοικητικού - 
Οικονομικού ο οποίος υπογράφει όλα τα εξερχόμενα έγγραφα, 
εντάλματα πληρωμών και επιταγές, εντολές προς τις Τράπεζες, 
συμβάσεις με τρίτους καθώς και εντολές για την προσωρινή ή ορι¬ 
στική απαγόρευση της εισόδου στους χώρους της Αγοράς προσώ¬ 
πων που εμποδίζουν την ομαλή λειτουργία της και μελετά και ειση- 
γείται στο Διοικητικό Συμβούλιο τη λήψη μέτρων για τη βελτίωση 
και οργάνωση της λειτουργίας της Αγοράς. 

2. Του Τμήματος Οργάνωσης Αγοράς προΐσταται υπάλληλος του 
Κλάδου ΠΕ Γεωπονικού ή ΠΕ Διοικητικού — Οικονομικού ή ΔΕ 
Διοικητικού - Λογιστικού. 

3. Των Τμημάτων Διοικητικού και Οικονομικού προΐσταται 
υπάλληλος του Κλάδου ΠΕ Διοικητικού - Οικονομικού ή ΔΕ Διοι¬ 
κητικού - Λογιστικού. 

4. Του Γραφείου Τεχνικού προΐσταται υπάλληλος του Κλάδου ΤΕ 
Τεχνολογικών Εφαρμογών ή ΔΕ Τεχνικού. 

5. Του Γραφείου Νομικού Συμβούλου προΐσταται δικηγόρος με 
έμμισθη εντολή. 

Άρθρο 4 

Διάρθρωση θέσεων 

Α. Οι θέσεις του μόνιμου προσωπικού του Οργανισμού Κεντρικής 
Αγοράς Πατρών ορίζονται ως εξής: 

(1) ΚΑΤΗΓΟΡΙΑ ΠΕ 

α) Κλάδος ΠΕ Γεωπονικός, θέσεις δύο (2) 

β) Κλάδος ΠΕ Διοικητικός - Οικονομικός, θέσεις δύο (2). 

(2) ΚΑΤΗΓΟΡΙΑ ΤΕ 

Κλάδος ΤΕ Τεχνολογικών Εφαρμογών, θέση μία (1) 

(Ειδικότητας Πολιτικών Δομικών Έργων ή Πολιτικών Έργων 
Υποδομής ή Ηλεκτρολογίας ή Ηλεκτρονικής ή Μηχανολογίας). 

(3) ΚΑΤΗΓΟΡΙΑ ΔΕ 

α) Κλάδος ΔΕ Διοικητικός - Λογιστικός, θέσεις πέντε (5). 

β) Κλάδος ΔΕ Τεχνικός, θέσεις τέσσερεις (4). 

(4) ΚΑΤΗΓΟΡΙΑ ΥΕ 

α) Κλάδος ΥΕ Βοηθητικού Προσωπικού, θέσεις δύο (2). 

β) Κλάδος ΥΕ Προσωπικού Καθαριότητας, θέσεις τέσσερεις (4). 

γ) Κλάδος ΥΕ Φυλάκων - Νυκτοφυλάκων, θέσεις οκτώ (8). 

Προσόντα διορισμού για τις θέσεις των παραπάνω κλάδων ορίζο¬ 
νται τα κατά περίπτωση διαλαμβανόμενα στο Π.Δ. 194/1988 «Κα¬ 
θορισμός των προσόντων διορισμού σε θέσεις των δημοσίων υπηρε¬ 
σιών και νομικών προσώπων δημοσίου δικαίου» (Α' 84), όπως 
ισχύει κάθε φορά. 

Β. Θέσεις με έμμισθη εντολή. 

Μία θέση με έμμισθη εντολή στην οποία προσλαμβάνεται δικηγό¬ 
ρος παρ’ Εφέταις ως Νομικός Σύμβουλος του Ο.Κ.Α.Π. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 27 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΣΩΤΗΡΙΟΣ ΚΟΥΒΕΛΑΣ 

ΓΕΩΡΓΙΑΣ 

ΣΩΤ. ΧΑΤΖΗΓΑΚΗΣ 


ΥΦΥΠ. ΟΙΚΟΝΟΜΙΚΩΝ 

Κ. ΓΙΑΤΡΑΚΟΣ 

ΕΜΠΟΡΙΟΥ 

ΑΝΔΡ. ΑΝΔΡΙΑΝΟΠΟΥΛΟΣ 


-*- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 202 (3) 

Ίδρυση θέσης Ειδικού Εκπαιδευτικού Προσωπικού (Ε.Ε.Π.) στο 

Τμήμα Επικοινωνίας και Μέσων Μαζικής Ενημέρωσης του Πά- 

ντειου Πανεπιστημίου Κοινωνικών και Πολιτικών Επιστημών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 11 παρ. 2 και 50 παρ. 1 και 6 του Ν. 1268/ 
1982 «Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87). 

β) Του άρθρου 70 παρ. 12 του Ν. 1566/1985 «Δομή και λει¬ 
τουργία της Πρωτοβάθμιας και Δευτεροβάθμιας Εκπάιδευσης και 
άλλες διατάξεις» (Α' 167). 

2. Τη γνώμη του Πρυτανικού Συμβουλίου του Πάντειου Πανεπι¬ 
στημίου Κοινωνικών και Πολιτικών Επιστημών (συνεδρίαση 

1.11.1991). 

3. Το έγγραφο του Υπουργείου Εθνικής Παιδείας και Θρησκευ¬ 
μάτων Β1 /733 /21.11.1991, με το οποίο ζητήθηκε να διατυπώσει 
τη γνώμη του στο Συμβούλιο Ανωτάτης Παιδείας και ότι έχει πα- 
ρέλθει άπρακτη η προθεσμία που ορίζουν οι διατάξεις του άρθρου 50 
παρ. 3 του Ν. 1268/1982. 

4. Την 157/1992 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής Παιδείας και θρησκευμά¬ 
των, αποφασίζουμε: 

Άρθρο μόνο 

Ιδρύεται στο Τμήμα Επικοινωνίας και Μέσων Μαζικής Ενημέ¬ 


ρωσης του Πάντειου Πανεπιστημίου Κοινωνικών και Πολιτικών 
Επιστημών, μία (1) θέση Ειδικού Εκπαιδευτικού Προσωπικού 
(Ε.Ε.Π.) για τη διδασκαλία Μουσικής. 

Στον Υπουργό Εθνικής Παιδείας και θρησκευμάτων αναθέτουμε 
τη δημοσίευση και εκτέλεση του παρόντος Διατάγματος. 

Αθήνα, 27 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 203 (4) 

Ίδρυση Εργαστηρίου στο Τμήμα Νομικής του Δημοκριτείου Πανε¬ 
πιστημίου Θράκης και καθορισμός του Εσωτερικού τους Κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν. 
1268/1982 «Για τη δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87), όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 2 του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» (Α' 173). 

2. Τη γνώμη της Γ ενικής Συνέλευσης του Τ μήματος Νομικής του 
Δημοκριτείου Πανεπιστημίου Θράκης (συν. 71/23.10.90). 

3. Την 117/1992 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο 1 

Ίδρυση 

1. Ιδρύονται στο Τμήμα Νομικής του Δημοκριτείου Πανεπιστη¬ 
μίου Θράκης τα Εργαστήρια: 

α) «Ελληνικού και Ευρωπαϊκού Δικαίου της Αγοράς και της Προ¬ 
στασίας του Καταναλωτή» το οποίο καλύπτει τις εκπαιδευτικές και 
ερευνητικές ανάγκες στα γνωστικά αντικείμενα της δομής και του 
ελέγχου της αγοράς, του ελέγχου των τιμών, την προστασία του 
ελεύθερου ανταγωνισμού, του ελέγχου των συγχωνεύσεων και την 
προστασία του καταναλωτή σε επίπεδο .τόσο εθνικό όσο και ευρω¬ 
παϊκό. 

β) «Συγκριτικού και Ευρωπαϊκού Εργασιακού Δικαίου» το οποίο 
καλύπτει τις εκπαιδευτικές και ερευνητικές ανάγκες στα γνωστικά 
αντικείμενα της έρευνας σε θέματα αφορώντα την συγκριτική του 
Εργασιακού Δικαίου ή του Ευρωπαϊκού Εργασιακού Δικαίου συμπε- 
ριλαμβανομένης της κοινωνικής ασφαλιστικής διαστάσεως τους. 

2. Για την εκπλήρωση του σκοπού του κάθε Εργαστηρίου: 

α) Καταρτίζει και εκτελεί αυτοτελή ή με τη συνεργασία άλλων Ερ¬ 
γαστηρίων ή άλλων φορέων, ερευνητικά προγράμματα. 

β) Παρέχει γνωμοδοτήσεις, νομικές συμβουλές ή πληροφορίες 
σύμφωνα με το Π.Δ. 159/1984. 

γ) Οργανώνει σεμινάρια, συνέδρια και επιστημονικές διαλέξεις, 
δ) Εκδίδει τα πορίσματα του ερευνητικού του έργου. 

3. Τα Εργαστήρια κατανέμονται στον Τομέα Δικαίου των Επιχει¬ 
ρήσεων και Εργαστηριακού Δικαίου. 

Άρθρο 2 

Εσωτερικός Κανονισμός. 

Ο Εσωτερικός κανονισμός των Εργαστηρίων καθορίζεται σύμ¬ 
φωνα με τα επόμενα άρθρα. 

Άρθρο 3 

Αποστολή 

Κάθε Εργαστήριο έχει ως αποστολή: 

1. Την κάλυψη των διδακτικών αναγκών, σε προπτυχιακό και 
μεταπτυχιακό επίπεδο του Τμήματος Νομικής, καθώς και άλλων 
Τμημάτων του Δημοκριτείου Πανεπιστημίου Θράκης, στα αντικεί- 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


μένα με τα οποία ασχολείται. 

2. Τη διεξαγωγή βασικής και εφαρμοσμένης έρευνας σε θέματα 
συναφή με τα γνωστικά αντικείμενα. 

3. Την υποστήριξη ερευνητικών δραστηριοτήτων άλλων Εργα¬ 
στηρίων του Ιδρύματος καθώς και την επίτευξη συνεργασίας στον 
τομέα της έρευνας και την ανταλλαγή εμπειρών με μέλη ΔΕΠ άλλων 
συγγενών τμημάτων του Πανεπιστημίου Θράκης, των Α.Ε.Ι. της 
χώρας καθώς και με μέλη άλλων ερευνητικών φορέων της ημεδα¬ 
πής ή της αλλοδαπής. 

Άρθρο 4 

Προσωπικό 

Το προσωπικό κάθε Εργαστηρίου απαρτίζεται από τα μέλη 
Δ.Ε.Π. του Τομέα Δικαίου των Επιχειρήσεων και Εργαστηριακού 
Δικαίου του Τμήματος Νομικής που το γνωστικό τους αντικείμενο 
εμπίπτει με τα διδακτικά και ερευνητικά ενδιαφέροντα κάθε Εργα¬ 
στηρίου όπως αυτά ορίζονται στο άρθρο 1 του παρόντος Διατάγμα¬ 
τος καθώς και τα μέλη του Ειδικού Διοικητικού - Τεχνικού Προσω¬ 
πικού και λοιπού Επιστημονικού Προσωπικού που τοποθετείται στα 
Εργαστήρια σύμφωνα με τις εκάστοτε ισχύουσες διατάξεις. 

Άρθρο 5 

Διοίκηση - Αρμοδιότητες 

1. Κάθε Εργαστηρίου διευθύνεται από μέλος του Διδακτικού 
Ερευνητικού Προσωπικού (Δ.Ε.Π.), σύμφωνα με τις διατάξεις του 
άρθρου 7 παρ. 1 του Ν. 1268/1982 και εκλέγεται κατά τα οριζό¬ 
μενα στο Προεδρικό Διάταγμα 46/1989 (Α' 21), όπως ισχύει κάθε 
φορά. 

2.0 Διευθυντής ασκεί τις αρμοδιότητες που ορίζει το άρθρο 7 του 
Ν. 1268/1982 και επιπλέον: 

α) Συντονίζει το διδακτικό (προπτυχιακό - μεταπτυχιακό) και 
ερευνητικό έργο του Εργαστηρίου. 

β) Καταρτίζει και υποβάλλει για έγκριση στά αρμόδια όργανα του 
Ιδρύματος το ετήσιο πρόγραμμα λειτουργίας του Εργαστηρίου και 
μεριμνά για την τήρησή του. 

γ) Μεριμνά για την οικονομική διαχείριση των εσόδων του Εργα¬ 
στηρίου. 

δ) Μεριμνά για τη στελέχωση του Εργαστηρίου με το αναγκαίο 
προσωπικό. 

ε) Μεριμνά για την κατανομή των χώρων του Εργαστηρίου. 

στ) Υποβάλλει τον ετήσιο απολογισμό των δραστηριοτήτων του 
Εργαστηρίου. 

ζ) Εισηγείται τους υπεύθυνους αναλωσίμων υλικών και του κινη¬ 
τού εξοπλισμού και 

η) Υπογράφει κάθε εξερχόμενο έγγραφο και γενικά είναι υπεύθυ¬ 
νος για την ομαλή και αποδοτική λειτουργία του Εργαστηρίου. 

Άρθρο 6 

Λειτουργία 

1. Τα Εργαστήρια λειτουργούν κατά τις εργάσιμες ημέρες και 
ώρες, σύμφωνα με τον κανονισμό του Πανεπιστημίου. Το ωράριο ερ¬ 
γασίας του προσωπικού είναι αυτό που προβλέπεται από τις κείμενες 
διατάξεις για κάθε κατηγορία. 

2. Ο διευθυντής έχει την ευθύνη για την εν γένει λειτουργία του 
Εργαστηρίου, ενημερώνεται πριν από τη διεξαγωγή κάθε εργασίας 
που γίνεται σ’ αυτό στα πλαίσια ερευνητικού προγράμματος ή άλλου 
έργου, που έχει αποφασισθεί από τα αρμόδια όργανα και καθορίζει 
μέσα στα πλαίσια της αποστολής του Εργαστηρίου την προτεραιό¬ 
τητα στη χρησιμοποίηση οργάνων σε περίπτωση που δεν υπάρχει 
σχετική απόφαση. Όργανα και σκεύη, τα οποία παραδίδονται για τη 
διεξαγωγή εργασιών επιατρέφονται, μετά τη χρησιμοποίησή τους 
στην κατάσταση που είχαν παραδοθεί. 

3. Με απόφαση του διευθυντή συγκροτείται από μέλη του Εργα¬ 
στηρίου, Επιστημονικό Συμβούλιο υπό την προεδρία του, το οποίο 
γνωμοδοτεί για κάθε θέμα που ανάγεται στην επιστημονική και διοι¬ 
κητική λειτουργία του Εργαστηρίου. 

4. Με εισήγηση του διευθυντή στα αρμόδια όργανα του ιδρύματος 
είναι δυνατή η πρόσληψη επιστημόνων σε τομείς σχετικούς με τις δι¬ 
δακτικές και ερευνητικές δραστηριότητες του Εργαστηρίου, σύμ¬ 
φωνα με τις κείμενες διατάξεις. 


5.0 διευθυντής μπορεί να αναθέτει σε μέλος Ε.Δ.Τ.Π. τη διοικη¬ 
τική και γραμματειακή υποστήριξη του Εργαστηρίου. 

Άρθρο 7 
Πόροι 

Πόροι των Εργαστηρίων είναι: 

α) Οι πιστώσεις, οι οποίες προέρχονται από τις δημόσιες επενδύ¬ 
σεις, ή τον τακτικό προϋπολογισμό ή την ιδιαίτερη περιουσία του 
Ιδρύματος και οι οποίες χορηγούνται από τον Τομέα Δικαίου των 
Επιχειρήσεων και Εργασιακού Δικαίου, σύμφωνα με τη διαδικασία 
του άρθρου 9 του Ν. 1268/1982. 

β) Τα έσοδα από την παροχή υπηρεσιών, σύμφωνα με το άρθρο 3 
παρ. 3 του Π.Δ. 159/1984 (Α’ 53). 

γ) οι πιστώσεις από άλλες πηγές όπως: ι) Η ετήσια επιχορήγηση 
από τακτικό προϋπολογισμό και προϋπολογισμό δημοσίων επενδύ¬ 
σεων από τα διάφορα Υπουργεία της Χώρας, ιι) οι κληρονομιές, 
κληροδοτήματα, δωρεές και κάθε άλλη οικονομική ενίσχυση που 
προέρχεται από ημεδαπά ή αλλοδαπά φυσικά και νομικά πρόσωπα 
προς το Πανεπιστήμιο Θράκης για τους σκοπούς των Εργαστηρίων, 
εφόσον δεν τίθενται όροι που αντιβαίνουν στο σκοπό των Εργαστη¬ 
ρίων και του Πανεπιστημίου Θράκης. 

Άρθρο 8 
Βιβλία 

Για τις ανάγκες των Εργαστηρίων τηρούνται τα ακόλουθα βιβλία 
και στοιχεία: 

- Βιβλίο πρωτοκόλλου. 

Βιβλίο περιουσιακών στοιχείων. 

Φάκελλος οικονομικών στοιχείων για κάθε έτος. 

Κατάλογος επιστημονικών βιβλίων, περιοδικών και οργάνων. 

Αρχείο ερευνητικών προγραμμάτων. 

Κάθε άλλο βιβλίο ή στοιχείο που προβλέπεται από την ισχύουσα 
νομοθεσία ή κρίνεται απαραίτητο για τα Εργαστήρια.. 

Άρθρο 9 

Χώρος εγκατάστασης 

Χώρος εγκατάστασης κάθε Εργαστηρίου είναι οι χώροι που πα- 
ραχωρούνται σ’ αυτό για τη διεξαγωγή του έργου και ειδικότερα οι 
χώροι των ειδικών εγκαταστάσεων με τα όργανα και το λοιπό τε¬ 
χνικό εξοπλισμό για τη διενέργεια των ερευνητικών προγραμμάτων 
και των εργαστηριακών ασκήσεων. 

Στο χώρο εγκατάστασης υπάρχει πινακίδα με τον τίτλο του Ερ¬ 
γαστηρίου και το ονοματεπώνυμο του διευθυντή. 

Στον Υπουργό Εθνικής Παιδείας και θρησκευμάτων αναθέτουμε 
τη δημοσίευση και εκτέλεση του παρόντος Διατάγματος. 

Αθήνα, 27 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

-♦ " · " 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 204 (5) 

Κατάργηση των Αστυνομικών Τμημάτων Βρεσθένων και Γκοριτσάς 

της Αστυνομικής Διεύθυνσης Λακωνίας. Ίδρυση Αστυνομικού 

Τμήματος Περιφέρειας Σπάρτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδαφ. α’ και β’ του Ν. 1481/1984 «Ορ¬ 
γανισμός του Υπουργείου Δημόσιας Τάξης» (Α' 152), όπως αντικα- 
ταστάθηκε με το άρθρο 1 παρ. 1 του Ν. 1590/1986 (Α’ 49). 

β. Του Π.Δ. 137/1986 «Συγκρότηση της Γενικής Γραμματείας 
Δημόσιας Τάξης» (Α' 51). 

2. Την υπ’ αριθ. 184/1992 γνωμοδότηση του Συμβουλίου της 
Επικράτειας, ύστερα από πρόταση του Υπουργού Δημόσιας Τάξης, 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1823 


αποφασίζουμε: 

Άρθρο 1 

1. Καταργούνται τα Αστυνομικά Τμήματα Βρεσθένων και Γκορι- 
τσάς της Αστυνομικής Διεύθυνσης Λακωνίας. 

2. Ιδρύεται Αστυνομικό Τμήμα Περιφέρειας Σπάρτης με έδρα τη 
Σπάρτη, υπαγόμενο στην Αστυνομική Διεύθυνση Λακωνίας. 

Άρθρο 1 

Η ισχύς του παρόντος διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 27 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 


ΑΝ ΑΚΟΙΝΩΣ ΕΙΣ 

( 6 ) 

Ανακοίνωση για τη θέση σε ισχύ της Συμφωνίας αεροπορικών μετα¬ 
φορών μεταξύ των Κυβερνήσεων της Ελληνικής Δημοκρατίας 
και των Ηνωμένων Πολιτειών της Αμερικής. (Αθήνα, 
31.7.1991). 

Το Υπουργείο Εξωτερικών ανακοινώνει ότι η Συμφωνία αεροπο¬ 
ρικών μεταφορών μεταξύ των Κυβερνήσεων της Ελληνικής Δημο¬ 
κρατίας και των Ηνωμένων Πολιτειών της Αμερικής, η οποία υπο¬ 
γράφτηκε στην Αθήνα στις 31 Ιουλίου 1991 και κυρώθηκε με τον 
υπ’ αριθ. 2027/1992 Νόμο που δημοσιεύθηκε στο υπ’ αριθ. 51 
Φύλλο της Εφημερίδας της Κυβερνήσεως Τεύχος Α' της 3ης Απρι¬ 
λίου 1992, τέθηκε και οριστικώς σε ισχύ, σύμφωνα με τη διάταξη 
του άρθρου 20 παράγραφος 1 αυτής, την 15η Μαΐου 1992. 

Αθήνα, 29 Μαΐου 1992 
Με εντολή Υπουργού ,. 

Ο Προϊστάμενος της Ειδικής Νομικής Υπηρεσίας 
Κ. ΟΙΚΟΝΟΜΙΔΗΣ 




1824 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινό από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.. 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


ΊΓιυέο κατά τεύχοο τηο ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 



Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Ία 

το Τεύχος Α' 

Δρχ. 

13.000 

β) 

» 

» 

» 

Β' 

» 

23.000 

Υ) 

» 

» 

» 

Γ 

» 

7.000 

δ) 

» 

» 

» 

Δ’ 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

ι> 

» 

» 

» 

Α.Ε. & Ε.Π.Ε. 

» 

50.000 

ια) 1 

Για 

όλα 

τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















